એલિયન્સ અથવા યુએફઓ વિશે થયેલી દરેક ચર્ચા-વિચારણાઓ વિશે ‘મજેસ્ટિક ૧૨’માં ઉલ્લેખ કરવામાં આવ્યો છે. અલબત્ત, ઘણા લોકો એવું માને છે કે ‘મજેસ્ટિક ૧૨’ જેવા ડોક્યુમેન્ટ્સનું કોઇ અસ્તિત્વ નથી. એ કોઇકે ઉપજાવી કાઢેલી વાત છે. જ્યારે અમુક વર્ગની માન્યતા એ પણ છે કે, મજેસ્ટિક-૧૨ એ સન ૧૯૪૭માં ભૂતપૂર્વ યુએસ પ્રેસિડન્ટ હેરી ટ્રુમેન દ્વારા, એલિયન સ્પેસક્રાફ્ટ પર સંશોધનો આદરવા માટે ઉભી કરવામાં આવેલી સાયન્ટિસ્ટ્સ, મિલિટરી લીડર્સ અને ગવર્નમેન્ટ ઓફિશિયલ્સની એક કમિટી છે! ૧૯૮૪માં જ્યારે ‘મજેસ્ટિક-૧૨’નાં અમુક કાગળ લીક થયા ત્યારે એફબીઆઈએ તેને બનાવટી જાહેર કરી દીધા.